《请人看梅》
明代·朱诚泳

桃李争春不耐寒，老龙独向雪中蟠。孤标只许青松侣，冷艳从中白眼看。

瀹茗赋诗聊酝藉，巡檐索笑足盘桓。合欢不是无杯酒，似怪风情近牡丹。

作者简介：（1458—1498）安徽凤阳人。明宗室。号宾竹道人。太祖第二子秦王朱樉玄孙。弘治元年袭封秦王。长安有鲁齐书院，久废，诚泳别易地建正学书院，又于其旁建小学，择军士子弟延儒生中授。工诗。著有《经进小鸣集》。卒谥简。